شاہی باغ، پشاور

شاہی باغ پشاور ، خیبر پختونخواہ پاکستان کے قدیم ترین اور بڑے باغات میں سے ایک ہے۔    یہ مغل دور کا پارک ہے جو پشاور شہر میں ارباب نیاز اسٹیڈیم کے قریب واقع ہے اور شہر میں سیاسی جلسوں، ادبی اور سماجی اجتماعات کا مرکز رہا ہے۔

تاریخ 

شاہی باغ فقیر آبادکے علاقے  میں واقع ہے۔ مقامی زبانوں میں "شاہی باغ" کا لغوی معنی "رائل پارک" ہے۔ پارک کا کل رقبہ تقریباً 100 ایکڑ ہے اور یہ مغلوں کے دور میں بنایا گیا تھا۔ یہ شہر اور اس کے رہائشیوں کے لیے ایک اہم تفریحی اور تاریخی اہمیت رکھتا ہے۔ 

شاہی باغ طلباء میں بہت مقبول جگہ ہے۔ پرانے زمانے میں طلباء پارک میں تفریحی سرگرمیوں کے لیے جاتے تھے اور پڑھائی بھی کرتے تھے۔  

کئی سالوں سے مختلف حکومتوں کی ٹوٹ پھوٹ اور نظر انداز ہونے کی وجہ سے شاہی باغ کی حالت ابتر ہو گئی تھی۔ چنانچہ، اگست 2009 ءمیں، اس وقت کی اے این پی کی زیر قیادت حکومت خیبر پختونخوا نے یو ایس ایڈ کے مالی تعاون سے شاہی باغ کی تزئین و آرائش کا آغاز کیا، اس منصوبے کا باضابطہ افتتاح اس وقت کے صوبہ پختونخوا کے سینئر وزیر بشیر احمد بلور اور سینئر ڈپٹی مشن نے کیا۔  

2012ء میں، سماجی کارکنوں اور پشاور کے شہریوں کی درخواستوں کے ذریعے، پشاور ہائی کورٹ کے چیف جسٹس نے پارک کی حالت کا نوٹس لیا تھا اور صوبے کی حکومت کو حکم دیا گیا تھا کہ باغ میں موجود تمام نئی غیر قانونی تعمیرات اور عمارتوں کو ہٹا کر اسے بحال کیا جائے۔

عمارتیں اور تفریحی مقامات 
شاہی باغ میں اس وقت بہت سی عمارتیں اور تفریحی مقامات ہیں: 

 ارباب نیاز کرکٹ سٹیڈیم
 گورنمنٹ کالج پشاور
 میونسپل انٹر کالج فار گرلز، پشاور 
 پاکستان ٹینس کلب پشاور
 پردہ باغ اور شادی ہال 
 پشاور جم خانہ کرکٹ گراؤنڈ
 شالیمار گارڈن
 تہمس خان فٹبال اسٹیڈیم پشاور

یہ بھی دیکھیں 

 وزیر باغ پشاور
 آرمی سٹیڈیم پشاور
 جناح پارک پشاور

حوالہ جات 

پاکستان کے پارک
پاکستان میں مغلیہ باغات
پشاور کے سیاحتی مقامات
پشاور
مضامین مع ایچ آڈیو مائکرو فارمیٹس